U 2011. godini eHarmony i match.com očekuje još veći uspjeh
Rezultati poslovanja web sajta eHarmony za "online dating" u sljedeće dvije godine mogli bi dostići milijardu i 900 milijuna dolara
U današnjem užurbanom svijetu nije više ništa neobično ako svog savršenog partnera pronađete na internetu. Web sajtovi poput “match.com” i “eHarmony” postali su udomaćene i lako prepoznatljive adrese S novom godinom, za mnoge je došlo vrijeme da potraže novog partnera o kojem maštaju, ili svoju novu ljubav. Pravi način za to u Sjedinjenim Državama je – kako se čini – “online dating,” upoznavanje i sastajanje na internetu. Godišnji prihodi web sajtova koji omogućuju takve susrete svake su godine 10 do 15 posto veći. U današnjem užurbanom svijetu nije više ništa neobično ako svog savršenog partnera pronađete na internetu. Web sajtovi poput “match.com” i “eHarmony” postali su udomaćene i lako prepoznatljive adrese. Piper Jaffray, tvrtka za investicijsko bankarstvo, predviđa da bi rezultati poslovanja sajta eHarmony u sljedeće dvije godine mogli dostići milijardu i 900 milijuna dolara. Ta je kompanija vrijedna oko 250 milijuna dolara, a prisutna je, osim u Sjedinjenim Državama, još u četiri zemlje: Kanadi, Britaniji, Australiji te odnedavno u Brazilu. eHarmony tvrdi da su upravo oni zaslužni za otprilike 2 posto svih brakova u Sjedinjenim Državama. Kažu da se svakog dana, zahvaljujući eHarmonyju, vjenča 236 njihovih članova. Doktor Gian Gonzaga, direktor eHarmonya za istraživanje i razvoj, trenutno radi na jednoj studiji o braku i obitelji, pri čemu prati 300 parova tijekom prvih pet godina njihovog braka: "Mi u eHarmonyu posvećeni smo potrazi za dobrim vezama, trudimo se pronaći načine putem kojih će te veze bit što čvršće i trajnije. Pritom koristimo svu znanost koja nam je na raspolaganju kako bi zajamčili da ljudi upoznaju kompatibilne partnere na samom početku veze, kako bi imali snažnu vezu do kraja života." Laboratoriji eHarmonya dijele savjete sretno vjenčanih parova svojim korisnicima, kako bi im pomogli da odaberu pravog partnera. Doktor Gonzaga kaže da ljudi u početku puno pažnje pridaju izgledu. Iako je on ključan da bi nas netko privukao i da bi se s tom osobom upoznali, izgled nije jedina stvar koja čini snažnu vezu, kaže on. Ljudi obično zaborave da će kroz deset, 20 ili 30 godina morati biti u stanju zajedno prolaziti kroz svakodnevne životne probleme. No, ljudi često dugoročnu kompatibilnost žrtvuju za kratkoročnu privlačnost, a to može na koncu dovesti do katastrofe – kaže doktor Gonzaga. Tijekom procesa promatranja, parovi se sastaju u jednoj prostoriji, dok ih se iz druge promatra putem ekrana. Stručnjaci iz eHarmonya analiziraju kako parovi reagiraju jedno na drugo i prave bilješke. Jedna od sudionica studije, Samantha Nebel, upoznala je svog muža putem eHarmonya i s njim se vjenčala u kolovozu prošle godine. Ona kaže da joj se sviđa to što eHarmony stavlja naglasak na ljudske vrijednosti. Zbog toga ju je agencija uspjela spojiti s osobom koja ima slična moralna i vjerska načela: "Veliki dio posla već je bio obavljen pa sam se mogla usmjeriti na detalje, kako bih dobila kompletniju sliku o njemu. Sve je iziskivalo puno manje napora. Osjećala sam vrlo pouzdano da će mi na toj razini on već biti kompatibilan pa sam odmah krenula na detalje i sve mi je to zapravo bilo zabavno." Tvrtka za pronalaženje partnera Cupid’s Coach ima 51 ured po cijeloj Americi. Julie Ferman, osnivateljica i direktorica tvrtke osobno traži partnera svakom pojedinom kandidatu. Kaže da se njoj i njenom timu mogu pripisati tisuću i 100 američkih brakova. Jedna od tajni uspjeha je, dodaje, iskren i pozitivan stav: "Postoje pravila što smijete, a što ne smijete činiti kad se odlučite na online dating: kao prvo, potrebna vam je svježa fotografija – jedna samog lica, a druga cijelog tijela. One ne bi smjele biti strarije od godine dana. A sve u opisu vašeg profila mora biti istinito: od datuma rođenja do bračnog stanja, do broja vaše djece, ako ih imate, i njihove dobi. Zatim, nemojte čekati da vas netko kontaktira. Ako vam se nitko ne javi nakon što ste objavili svoju fotografiju, Vi budite inicijator. To je sasvim u redu. Čak i žene mogu napraviti prvi potez. Pobrinite se i da sve što napišete o sebi bude vrlo pozitivno: umjesto da kažete “mrzim neiskrenost,” napišite “volim vjerodostojnost.” Julie Ferman kaže da 41 posto ljudi koji se upoznaju preko interneta koriste i Facebook i druge društvene medije za pronalaženje partnera, no dodaje da su sajtovi koji se plaćaju još uvijek prvi izbor za online dating.